A Bizottság 2723/90/EGK rendelete
(1990. szeptember 24.)
az 1987. december 31-én hatályos közös vámtarifa szerinti nómenklatúra alapján megállapított kódoknak az áruk besorolásáról szóló bizonyos rendeletekben a Kombinált Nómenklatúra alapján megállapított kódokkal történő felváltásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 2472/90/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i szóló 2658/87/EGK tanácsi rendeletre [2] és különösen annak 15. cikkére
mivel a 2658/87/EGK rendelettel hatályon kívül helyezett, a Közös Vámtarifáról szóló, 1968. június 28-i 950/68/EGK tanácsi rendelet [3] az áruk vámtarifákban történő osztályozására vonatkozó nómenklatúráról szóló 1950. december 15-i egyezmény alapján létrehozta a Közös Vámtarifa szerinti nómenklatúrát;
mivel a 2658/87/EGK rendelettel hatályon kívül helyezett, a Közös Vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendelet [4] alapján a Bizottság számos rendeletet fogadott el az áruknak a Közös Vámtarifa nómenklatúrája szerinti besorolásáról;
mivel a 2658/87/EGK rendelet létrehozta a Kombinált Nómenklatúrának nevezett árunómenklatúrát, amely eleget tesz mind a Közös Vámtarifa, mind a Közösség külkereskedelmi statisztikai követelményeinek, és az 1950. december 25-i egyezményt felváltó, a harmonizált áruleíró- és kódrendszerről szóló nemzetközi egyezményen alapul;
mivel a 2658/87/EGK rendelet 15. cikkének (1) bekezdése megállapítja, hogy a kombinált nómenklatúra alapján létrehozott kódok és áruleírások váltják fel az 1987. december 31-én hatályos közös vámtarifa nómenklatúrája alapján létrehozottakat;
mivel azokat a rendeleteket, amelyek még gyakorlati jelentőséggel bírnak, és amelyek kicserélése nem jelent lényegi változást, ennek megfelelően kell módosítani, hogy ezáltal megfeleljenek a 646/89/EGK bizottsági rendelet [5] által elfogadott rendeletek bevezető sorozatának,
ELFOGADTA EZT A RENDELETET:
1. cikk
A melléklet 1. oszlopában felsorolt, a 2. oszlopban leírt árukra vonatkozó rendeletekben a 3. oszlopban található, a közös vámtarifa nómenklatúráján alapuló kódok helyébe a 4. oszlopban felsorolt, a kombinált nómenklatúrán alapuló kódok lépnek.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1990. szeptember 24-én.